מוזס קיפטנוי

מוזס קיפטנוי (אנגלית: Moses Kiptanui; נולד ב-1 באוקטובר 1970) הוא אתלט ורץ למרחקים בינוניים וארוכים קנייתי, שמתמחה בעיקר בריצת 3000 מטר מכשולים. בריצה זו דורג במקום הראשון בעולם בין השנים 1991 - 1995, וכן זכה באליפות העולם שלוש פעמים. קיפטנוי הוא גם הרץ הראשון בהיסטוריה שירד מתחת לשמונה דקות בענף זה. קיפטנוי נולד במחוז מאראקוות, קניה, ומשתייך לבני הקלנג׳ין. הוא פרץ לתודעה העולמית בשנת 1991, כאשר עד אז היה ספורטאי אלמוני יחסית. בשנה זו ניצח במספר תחרויות גראנד-פרי. בייחוד זכורה ריצתו במירוץ בציריך, בה נפל על המשטח בהקפה האחרונה, אך עדיין ניצח את המירוץ בקלות. קיפטנוי ידוע כספורטאי בעל ביטחון עצמי גבוה במיוחד, שגובל בשחצנות. הוא לא נעזר במאמן,  אלא אימן את עצמו והניע עצמו באמצעות אמונה עצמית חזקה. כצפוי, זכה קיפטנוי בשנת 1991 באליפות העולם באתלטיקה 1991 בטוקיו בריצת 3,000 מטר מכשולים. עם זאת, בשנת 1992 לא היה חבר בנבחרת הקנייתית לאולימפיאדת ברצלונה, שכן נכשל, להפתעת רבים, במבחנים לנבחרת שנערכו בניירובי. קיפטנוי התאושש במהרה מאכזבה זו ומעט אחרי האולימפיאדה קבע שיא עולמי בריצת 3,000 מטר של 7:28:96 בתחרות בקלן שבגרמניה. שלושה ימים לאחר מכן הוא שבר שיא עולמי נוסף, הפעם בריצת 3,000 מטר מכשולים, בתחרות בציריך וקבע אותו על 8:02:08. שנה לאחר מכן, ב-1993, הוא הגן בקלות על תואר אליפות העולם בריצת 3,000 מטר מכשולים בתחרות שנערכה בשטוטגרט, גרמניה. בשנת 1995 שבר קיפטנוי את השיא העולמי בריצת 5,000 מטר בתחרות שברומא, וקבע את שיאו על 12:55:30. באותה שנה זכה קיפטנוי באליפות העולם בריצת 3,000 מטר מכשולים בפעם השלישית ברציפות, וגם קבע שיא עולמי נוסף בריצה זו - 7:59:18. זו הייתה הפעם הראשונה בהיסטוריה בה אדם כלשהו ירד משמונה דקות בריצה זו. בשנת 1996, באולימפיאדת אטלנטה, סיים שני בלבד במקצה ל-3,000 מטר מכשולים, לאחר שג׳וסף קטר (באנגלית:  Joseph Keter), רץ קנייתי נוסף, ניצח בתחרות זו. שנה לאחר מכן, לא הצליח קיפטנוי לזכות באליפות עולם רביעית ברציפות ב-3,000 מטר מכשולים, בתחרות שנערכה באתונה, אך זכה במדליית כסף. אלוף העולם לשנה זו היה וילסון בויט קיפקטר (באנגלית: Wilson Boit Kipketer), רץ נוסף מבני הקלנג׳ין. קיפטנוי עדיין היה פעיל בשנת 2001 בכוונה לנסות להתחרות במשחקי חבר העמים ב-2002 (באנגלית: Commonwealth Games), אך לבסוף לא השתתף בתחרות זו. לאחר פרישתו היה קיפטנוי מאמן ריצה וכן כיהן כיו״ר מחוז מאראקוות באיגוד האתלטיקה של קניה. זאת ועוד, הקים ארגון הצדקה Shoe4Africa, אשר תומך במשפחות אפריקאיות, בית ספר על שמו של קיפטנוי על מנת להנציח את הישגיו. בית הספר נפתח בשנת 2012 במחוז מאראקוות ומכיל 8 כיתות, בהן לומדים כ-320 תלמידים. 1990 אליפות אפריקה באתלטיקה (קהיר, מצרים) - מקום ראשון בריצת 1,500 מטר. אליפות העולם באתלטיקה לנוער (פלובדיב, בולגריה) - מקום ראשון בריצת 1,500 מטר. 1991 אליפות העולם באתלטיקה (טוקיו, יפן) - מקום ראשון בריצת 3,000 מטר מכשולים. משחקי אפריקה (קהיר, מצרים) - מקום ראשון בריצת 3,000 מטר מכשולים. 1993 אליפות העולם באתלטיקה (שטוטגרט, גרמניה) - מקום ראשון בריצת 3,000 מטר מכשולים. 1994 משחקי הרצון הטוב (סנט פטרסבורג, רוסיה, תחרות ספורט בינלאומית שנוצרה כתגובה למחלוקות הפוליטיות שנוצרו סביב משחקי האולימפיאדה בשנות ה-80) - מקום ראשון בריצת 5,000 מטר. 1995 אליפות העולם באתלטיקה (גטבורג, שוודיה) - מקום ראשון בריצת 3,000 מטר מכשולים. 1996 אולימפיאדה (אטלנטה, ארה״ב) - מקום שני בריצת 3,000 מטר מכשולים. 1997 אליפות העולם באתלטיקה (אתונה, יוון) - מקום שני בריצת 3,000 מטר מכשולים. ריצת 3,000 מטר מכשולים - 7:56:16 (1997) ריצת 1,500 מטר - 3:34:00 (1992) ריצת 3,000 מטר - 7:27:18 (1995) ריצת 5,000 מטר - 12:54:85 (1996) מוזס קיפטנוי, באתר olympedia.org מוזס קיפטנוי, באתר התאחדות האתלטיקה הבין-לאומית מוזס קיפטנוי, באתר Track and Field (גברים) Mutuota, Mutwiri (2010-12-07). Confidence is key for rising 1500m star Kiplagat. IAAF. Retrieved on 2010-12-07. BBC Sports, December 6, 2001: Record relay to start Games Daily Nation, June 5, 2000: Polls open a new chapter in KAAA